Τάιρα Μπανκς

Η Τάιρα Μπανκς (αγγλικά: Tyra Lynne Banks ; 4 Δεκεμβρίου 1973), επίσης γνωστή ως BanX, είναι Αμερικανίδα τηλεοπτική προσωπικότητα, παραγωγός, επιχειρηματίας, ηθοποιός, μοντέλο, συγγραφέας και περιστασιακή τραγουδίστρια.

 Βιογραφία 
Γεννημένη στην Καλιφόρνια, ξεκίνησε την καριέρα της ως μοντέλο σε ηλικία 15 ετών και ήταν η πρώτη Αφροαμερικανίδα που έγινε εξώφυλλο στα περιοδικά GQ και Sports Illustrated Swimsuit Issue, στα οποία εμφανίστηκε τρεις φορές. Ήταν άγγελος της Victoria's Secret από το 1997 έως το 2005. Στις αρχές της δεκαετίας του 2000, η Μπανκς ήταν ένα από τα πιο ακριβοπληρωμένα μοντέλα του κόσμου.

Η Μπανκς ξεκίνησε την υποκριτική καριέρα στην τηλεόραση το 1993 στην σειρά Ο πρίγκιπας του Μπελ Αιρ και έκανε την πρώτη της εμφάνιση στον κινηματογράφο στην ταινία Μαθήματα ζωής το 1995. Το 2000 πρωταγωνίστησε στο Life-Size του Disney Channel και στο Το μπαρ των ονείρων. Είχε μικρούς ρόλους στην ρομαντική ταινία Παιχνίδι έρωτα & μπάσκετ (2000) και στην ταινία τρόμου Ο δαίμονας (2002) ενώ εμφανίστηκε και στις τηλεοπτικές σειρές Gossip Girl και Glee.

Το 2003, η Μπανκς δημιούργησε και ξεκίνησε να παρουσιάζει το ριάλιτι σόου America's Next Top Model, στο οποίο ήταν μια εκ των παραγωγών και το οποίο παρουσίασε για τις πρώτες 32 σεζόν μέχρι την ακύρωση του ριάλιτι τον Οκτώβριο 2015. Παρέμεινε εκτελεστική παραγωγός και όρισε τη Ρίτα Όρα παρουσιάστρια του 23ου κύκλου προτού αναλάβει η ίδια την παρουσίαση στον 24ο κύκλο. Η Μπανκς ήταν η συνδημιουργός του True Beauty και είχε το δικό της talk show, The Tyra Banks Show, που προβαλλόταν από το The CW για πέντε σεζόν και κέρδισε δυο βραβεία Daytime Emmy στην κατηγορία Καλύτερου Ενημερωτικού Talk Show. Για δυο μήνες ήταν η συμπαρουσιάστρια του talk show FABLife. Το 2017, η Μπανκς αντικατέστησε τον Νικ Κάνον στην παρουσίαση του America's Got Talent για την 12η σεζόν.

Το 2010, κυκλοφόρησε ένα νεανικό μυθιστόρημα με τον τίτλο Modelland, που βασίστηκε στην ζωή της ως μοντέλο. Κατέκτησε την πρώτη θέση στην λίστα του The New York Times Best Seller το 2011. Η Μπανκς είναι μια από τις τέσσερις Αφροαμερικανίδες και επτά γυναίκες που έχουν μπει στην λίστα με τους ανθρώπους με την μεγαλύτερη επιρροή παγκοσμίως από το περιοδικό Time. Είναι επίσης μια από τα δεκαεπτά μοντέλα που έλαβαν τον τίτλο Legendary Supermodel από το MODELS.com. 

Βιβλιογραφία




Βραβεία και υποψηφιότητες
 Έτος Βραβείο Κατηγορία Παραλήπτης Αποτέλεσμα Παραπομπή2004 Teen Choice Awards Choice Reality/Variety TV Star - Female America's Next Top Model  2005 Choice TV Personality: Female   Online Film & Television Association Award Best Host of a Talk or Service Show The Tyra Banks Show   2007 Teen Choice Awards Choice TV: Personality America's Next Top Model/The Tyra Banks Show    Daytime Emmy Award Outstanding Talk Show The Tyra Banks Show   ASTRA Awards Favourite International Personality or Actor America's Next Top Model  2008 Teen Choice Awards Choice TV: Personality    Daytime Emmy Award Outstanding Talk Show/Informative The Tyra Banks Show   2009 Daytime Emmy Award Outstanding Talk Show/Informative The Tyra Banks Show   2017 Teen Choice Awards Choice TV: Personality America's Got Talent   2019 Kids' Choice Awards Favorite TV Host America's Got Talent  

 Παραπομπές 

Εξωτερικοί σύνδεσμοι

The Tyra Banks Show website
The New York Times Profile/Interview

Κατηγορία:Αμερικανίδες μοντέλα
Κατηγορία:Αμερικανοί τηλεπαρουσιαστές